На основу Решења стечајног судије Привредног суда у Нишу Посл.бр. 2 Ст. Број 24/2013 од 24.01.2014. године, а у складу са чланoвима 131, 132, и 133. Закона о стечају („Сл. гласник РС“ број 104/2009, 99/2011 -др. закон, и 71/2012 – Одлука УС) и Националним стандардом број 5 – Национални стандард о начину и поступку уновчења имовине стечајног („Сл. гласник РС“ број 13/2010), као и одредбама Закона о изменама и допунама Закона о Агенцији за лиценцирање стечајних управника („Службени гласник РС“ бр.89/2015), Агенција за лиценцирање стечајних управника, као стечајни управник стечајног дужника

Грађевинско предузеће "Грађевинар" а.д - у стечају из Ниша, Пријездина бр. 2

**ОГЛАШАВА**

прву продају имовине јавним надметањем

|  |  |  |
| --- | --- | --- |
| **Предмет продаје (имовинска целина I)** | **Почетна цена (дин.)** | **Депозит (дин.)** |
| **Имовинска целина I: „Машинско-транспортни погон“, коју чине објекти у Нишу, Булевар 12. фебруар, на катастарској парцели бр. 1304/1, уписани у Листу непокретности бр. 2006 КО Ниш – Црвени Крст, и то:**  Пословна зграда за коју није утврђена делатност, бр. зграде 1, површине у основи 63 м2, бр. етажа 1 Пр, правни статус објекта: објекат преузет из земљишне књиге, врста права: својина, облик права: друштвена, обим удела 1/1;  Зграда пословних услуга, бр. зграде 2, површине у основи 1485 м2, бр. етажа 1 Пр, правни статус објекта: објекат има одобрење за употребу, врста права: својина, облик права: друштвена, обим удела 1/1;  Пословна зграда за коју није утврђена делатност, бр. зграде 3, површине у основи 672 м2, бр. етажа 1 Пр, правни статус објекта: објекат преузет из земљишне књиге, врста права: својина, облик права: друштвена, обим удела 1/1;  Пословна зграда за коју није утврђена делатност, бр. зграде 4, површине у основи 443 м2, бр. етажа 1 Пр, правни статус објекта: објекат преузет из земљишне књиге, врста права: својина, облик права: друштвена, обим удела 1/1;  Пословна зграда за коју није утврђена делатност, бр. зграде 5, површине у основи 359 м2, бр. етажа 1 Пр, правни статус објекта: објекат преузет из земљишне књиге, врста права: својина, облик права: друштвена, обим удела 1/1;  Помоћна зграда, бр. зграде 6, површине у основи 319 м2, бр. етажа 1 Пр, правни статус објекта: објекат преузет из земљишне књиге, врста права: својина, облик права: друштвена, обим удела 1/1;  Остале зграде, бр. зграде 7, површине у основи 278 м2, бр. етажа 1 Пр, правни статус објекта: објекат изграђен без одобрења за градњу, врста права: држалац, облик права: друштвена, обим удела 1/1;  Остале зграде, бр. зграде 8, површине у основи 412 м2, бр. етажа 1 Пр, правни статус објекта: објекат преузет из земљишне књиге, врста права: својина, облик права: друштвена, обим удела 1/1;  Остале зграде, бр. зграде 9, површине у основи 137 м2, бр. етажа 1 Пр, правни статус објекта: објекат изграђен без одобрења за градњу, врста права: држалац, облик права: друштвена, обим удела 1/1;  Остале зграде, бр. зграде 10, површине у основи 70 м2, бр. етажа 1 Пр, правни статус објекта: објекат изграђен без одобрења за градњу, врста права: држалац, облик права: друштвена, обим удела 1/1;  Остале зграде, бр. зграде 11, површине у основи 79 м2, бр. етажа 1 Пр, правни статус објекта: објекат изграђен без одобрења за градњу, врста права: држалац, облик права: друштвена, обим удела 1/1;  Остале зграде, бр. зграде 12, површине у основи 25 м2, бр. етажа 1 Пр, правни статус објекта: објекат изграђен без одобрења за градњу, врста права: држалац, облик права: друштвена, обим удела 1/1;  Остале зграде, бр. зграде 13, површине у основи 57 м2, бр. етажа 1 Пр, правни статус објекта: објекат изграђен без одобрења за градњу, врста права: држалац, облик права: друштвена, обим удела 1/1;  Остале зграде, бр. зграде 14, површине у основи 34 м2, бр. етажа 1 Пр, правни статус објекта: објекат изграђен без одобрења за градњу, врста права: држалац, облик права: друштвена, обим удела 1/1;  Остале зграде, бр. зграде 15, површине у основи 12 м2, бр. етажа 1 Пр, правни статус објекта: објекат преузет из земљишне књиге, врста права: својина, облик права: друштвена, обим удела 1/1;  Остале зграде, бр. зграде 17, површине у основи 11 м2, бр. етажа 1 Пр, правни статус објекта: објекат преузет из земљишне књиге, врста права: својина, облик права: друштвена, обим удела 1/1;  Остале зграде, бр. зграде 18, површине у основи 189 м2, бр. етажа 1 Пр, правни статус објекта: објекат изграђен без одобрења за градњу, врста права: држалац, облик права: друштвена, обим удела 1/1;  Остале зграде, бр. зграде 19, површине у основи 113 м2, бр. етажа 1 Пр, правни статус објекта: објекат изграђен без одобрења за градњу, врста права: држалац, облик права: друштвена, обим удела 1/1;  Остале зграде, бр. зграде 20, површине у основи 85 м2, бр. етажа 1 Пр, правни статус објекта: објекат изграђен без одобрења за градњу, врста права: држалац, облик права: друштвена, обим удела 1/1;  **Ванкњижне непокретности:** портирница, саобраћајне површине и платои, као и инфраструктурна опремљеност катастарске парцеле 1304/1 КО Ниш – Црвени Крст. | **49.532.595,00** | **19.813.038,00** |

Право учешћа у поступку продаје имају сва правна и физичка лица која:

1. након преузимања профактуре изврше уплату ради откупа продајне документације у износу од 400.000,00 динара. Профактура се мора преузети путем електронске поште на адреси miljanstanisavic@gmail.com, сваког радног дана у периоду од 10:00 до 13:00 часова, уз претходну најаву поверенику стечајног управника. Крајњи рок за преузимање профактуре је до 08.09.2022. године до 15.00 часова. Крајњи рок за уплату ради откупа продајне документације и преузимање продајне документације је до 08.09.2022. године.
2. **уплате депозит** на пословни рачун стечајног дужника број:200-2366271601034-28, код Банке Поштанска штедионица а.д или положе неопозиву првокласну банкарску гаранцију наплативу на први позив, најкасније до **09.09.2022. године**. У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, најкасније до **09.09.2022. године** до 15:00 часова. Банкарска гаранција мора имати рок важења до 31.10.2022. године. У обзир ће се узети само банкарске гаранције које пристигну на назначену адресу и у назначено време.
3. **потпишу изјаву** о губитку права на повраћај депозита. Ова изјава је саставни део продајне документације;

Имовина се купује у виђеном стању а може се разгледати тек након прописно извршеног откупа продајне документације сваког радног дана од 13:00 до 16:00 часова, а најкасније дана 09.09.2022. године.

Након извршене уплате депозита а најкасније до **12.09.2022. године** потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање оверено код јавног бележника, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 15.09.2022. године у 11:00 часова на следећој адреси: Агенција за лиценцирање стечајних управника – Центар за стечај, Теразије бр. 23, Београд, III спрат.**

**Регистрација учесника** почиње два сата пре почетка јавног надметања, а завршава се 10 минута пре почетка јавног надметања, односно у периоду од **09:00** до **10:50** часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, након чега ће му бити враћена гаранција;

Купопродајни **уговор се потписује у року од 3 (три) радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да **уплати преостали износ купопродајне цене у року од 8 (осам) дана** од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му гаранција бити враћена. У конкретном случају, купопродајни уговор потписује се у року од 3 (три) радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

*НАПОМЕНА: Није дозвољено достављање оригинала банкарске гаранције пошиљком (обичном или препорученом), путем факса, mail-а или на други начин, осим на начин прописан у тачки 2. услова за стицање права за учешће из овог огласа.*

Oвлашћено лице: Миљан Станисавић**,** телефон: 063/891-1981, e mail [miljanstanisavic@gmail.com](mailto:miljanstanisavic@gmail.com)